
MIELI  TĖVELIAI !
Vilniaus pedagoginė psichologinė tarnyba kviečia:

0-5 METŲ VAIKŲ TĖVELIUS DALYVAUTI
POZITYVIOS TĖVYSTĖS ĮGŪDŽIŲ PROGRAMOJE  STEP !

Nuo spalio 22 d., ketvirtadieniais 17:30 val.,  0-5 metų vaikus, auginančius tėvelius kviečiame dalyvauti  STEP tėvų grupėje.


Šios vaiko auklėjimo įgūdžių tobulinimo grupės yra organizuojamos vadovaujantis pasaulyje populiaria tėvų ugdymo programa STEP.  STEP įvairaus amžiaus vaikų tėvams suteikia psichologinių žinių ir padeda atrasti efektyvių ir puoselėjančių bendravimo su vaiku būdų. Dalyvaudami 8-12 narių grupės veikloje, tėvai dalinasi savo patirtimi ir mokosi vieni iš kitų, skaito STEP TĖVŲ KNYGĄ ir taip ieško naujų idėjų, kaip spręsti jiems aktualias problemas. 

Ši tėvų grupė susitiks 9 kartus ir kiekvieną susitikimą aptars, diskutuos, dalinsis įspūdžiais ir asmenine patirtimi kaip įgyti įgūdžių ir pasitikėjimo savo gebėjimais ugdyti laimingą, sveiką, pasitikintį savimi, linkusį bendradarbiauti ir atsakingą vaiką bei spręsti problemas naudojant efektyvius, bendradarbiauti skatinančius metodus (t.y.: atspindintį klausymą, „Aš kalbą“, leidimą rinktis, ieškant alternatyvų, rengiant šeimos susirinką ir t.t.).

Programos trukmė - 9  užsiėmimai vieną kartą per savaitę po ~2 valandas. 
[bookmark: _GoBack]Pirmasis užsiėmimas – 2026 m. spalio 22 d. 17:30 val. Užsiėmimai vyks Vilniaus pedagoginėje psichologinėje tarnyboje,  Lvivo g. 25 (Pietinis įėjimas prie Registrų centro), Vilnius, III aukšte. 
Susitikimus veda STEP programos vadovė Evelina Rimkus.
BŪTINA REGISTRACIJA. Dalyvių skaičius ribotas: 8-12 žmonių. Susirinkus maksimaliam dalyvių skaičiui registracija bus stabdoma.  
Registruotis galima  užpildant registracijos formą: https://forms.office.com/e/mg4GMuBa89?origin=lprLink


Registracija vyksta iki 2026 metų spalio 16 dienos 20 val. 


Dalyvavimas STEP programoje nemokamas. Tėveliams reikia įsigyti tik STEP tėvų knygą (25 eurai dalyviui, porai su viena knyga 32 eurai) pirmojo susitikimo metu. 

